Conform surselor noastre victima în vârstă de 33 de ani se pare ca ar fi băut dintr-o sticlă cu antigel care ar fi fost găsită alături de ea în autoturism.
Medicii au preluat pacienta și au transportat-o la spital în stare de comă.
Martorii ne-au indicat faptul ca mașina a sosit în acest loc retras în jurul orei 6 dimineața, dar trecătorii spun ca ar fi văzut-o pe femeie în mașină doar cu puțin timp înainte de a alerta autoritățile.
Ce spune Poliția
Astăzi, 31 mai a.c., în jurul orei 12.00, o persoană a apelat numărul unic de urgență 112 să sesizeze faptul că, pe strada Viilor o femeie ar fi inconștientă într-un autoturism, acesta având portierele blocate.
Polițiștii s-au deplasat cu promptitudine la fața locului, stabilind că este vorba despre o femeie de 33 de ani, care ar fi ingerat o substanță toxică .
Aceasta a fost transportată de urgență la spital pentru acordarea de îngrijiri medicale de specialitate.